Lav et referat af nedenstående tekst:

Tekst:
Efter den seneste tid med byger, kulde og blæst spørger de fleste, hvornår der igen kommer sommer til Danmark? Og nu er de første tegn begyndt at dukke op i prognoserne. Vi skal imidlertid hen i weekenden, før der vil være tale om decideret strandvejr. - Efter en ustadig periode ser det ud til, at vi får højtryk og rigtig sommerligt vejr fra lørdag, fortæller meteorolog ved TV 2 Vejret Andreas Nyholm. Det nuværende omskiftelige vejr vil dog fortsætte nogle dage endnu. Joker-vejr onsdag Særligt onsdag kan blive en blæsende og våd omgang, men dernæst følger en lidt blidere torsdag med lidt færre byger og stigende temperaturer og en fredag, der byder på tørvejr og aftagende vind. I weekenden kommer der så det højtryksvejr, som mange nok har gået og sukket efter. Flere steder kan temperaturerne lørdag og søndag komme op på 26 grader, mens vinden bliver svag og bare vil føles behagelig i varmen. For dem, der går på ferie i uge 28, er det desværre en kortvarig fornøjelse. Som det ser ud nu, vender det omskiftelige vejr tilbage efter weekenden. Skifter igen Mandag kan blive sommerlig, men som det ser ud nu, bliver det igen koldere, mere vådt og blæsende efter den korte sommerweekend. - Der er ikke noget, der tyder på, at det bliver sådan et højtryk, der bider sig fast som det i maj og juni. Men når vi kigger en hel uge frem, er der selvfølgelig også noget usikkerhed, siger Andreas Nyholm.

Referat:
Lørdag og søndag kan der igen blive mulighed for at lufte badebukserne på de danske strande.